‘બેટી બચાઓ, બેટી પઢાઓ’ અભિયાનના ઇન્ચાર્જ અને સુરતના કરંજ મતવિસ્તારના ભારતીય જનતા પાર્ટીના વિધાનસભ્ય જનક પટેલે ‘મિડ-ડે’ને કહ્યું હતું કે ‘વડા પ્રધાન નરેન્દ્ર મોદીના ‘બેટી બચાઓ, બેટી પઢાઓ’ના સંદેશનો ૧૦ દેશોમાં પ્રચાર કરવા જઈ રહેલી સુરતની ચાર બાઇકિંગ ક્વીન્સને સન્માનભેર વિદાય આપવા માટે આજે સવારે સુરતમાં ‘બેટી બચાઓ, બેટી પઢાઓ’ જનજાગૃતિ વિશ્વવિક્રમી મહારૅલીનું આયોજન કરવામાં આવ્યું છે જેમાં અમારો લક્ષ્યાંક ૨૫ હજાર બાઇકચાલકોને જોડવાનો છે.